b'\n_START_ARTICLE_\nSlovenska znanstvena fundacija\n_START_PARAGRAPH_\nSlov\xc3\xa9nska zn\xc3\xa1nstvena fund\xc3\xa1cija (SZF) je slovenska nacionalna ustanova za pospe\xc5\xa1evanje in javno predstavitev znanosti. Leta 1994 so jo ustanovile najpomembnej\xc5\xa1e slovenske raziskovalne, izobra\xc5\xbeevalne, gospodarske, denarne in medijske organizacije ter Vlada Republike Slovenije._NEWLINE_Trenutni direktor SZF je Edvard Kobal, ki je direktorsko mesto zasedel ob ustanovitvi fundacije.\n_START_SECTION_\nPodeljevanje nagrad\n_START_PARAGRAPH_\nSlovenska znanstvena fundacija vsako leto podeljuje nagrado Prometej znanosti  ter \xc4\x8dastni naziv Komunikator-ica znanosti.\n_START_SECTION_\nPrometej znanosti za odli\xc4\x8dnost v komuniciranju\n_START_PARAGRAPH_\nPriznanja \xc2\xbbPrometej znanosti za odli\xc4\x8dnost v komuniciranju\xc2\xab\xc2\xa0podeljuje od leta 2003 dalje, za raziskovalce, umetnike, u\xc4\x8ditelje in novinarje, ki se odlikujejo v komuniciranju znanosti z razli\xc4\x8dnimi javnostmi, \xc5\xa1e zlasti s splo\xc5\xa1no javnostjo._NEWLINE_Priznanja se podeljujejo posameznikom, ki promovirajo znanost skozi razli\xc4\x8dne medije, na razli\xc4\x8dne na\xc4\x8dine in razli\xc4\x8dnim populacijam, kot so: organizacija dogodkov in prireditev, objavljenih poljudnoznanstvenih sestavkov v revijah in \xc4\x8dasopisih, spletnega komuniciranja znanosti, uredni\xc5\xa1kih aktivnosti, samostojnih poljudnoznanstvenih ali strokovnih publikacij, avtorstvo poljudnoznanstvenih filmov in razstav, ki so zanimive za \xc5\xa1ir\xc5\xa1i krog ljudi.\n_START_SECTION_\nKomunikator (komunikatorica) znanosti\n_START_PARAGRAPH_\nSlovenska znanstvena fundacija podeljuje \xc4\x8dastni naslov \xc2\xbbKomunikator (komunikatorica) znanosti za leto\xe2\x80\xa6\xc2\xab\xc2\xa0od leta 2013 dalje. Prejme ga posameznik, ki se je v posameznem ltur odlikoval v komuniciranju znanosti z dolo\xc4\x8deno javnostjo (splo\xc5\xa1na, strokovna, politi\xc4\x8dna\xe2\x80\xa6).\n_START_SECTION_\nV medijih\n_START_PARAGRAPH_\nMojca Vizjak Pav\xc5\xa1i\xc4\x8d: Pogovor z dr. Edvardom Kobalom\xc2\xa0: Nalo\xc5\xbebeni "nukleus" bo shodil po vrvi\xc2\xa0: od 250 razvojno-raziskovalnih oddelkov jih je ostalo le 60.\xc2\xa0Manager. Januar 2000._NEWLINE_Mojca Vizjak Pav\xc5\xa1i\xc4\x8d: Petnajst let sodelovanja. Dr. Edvard Kobal: Pogovor o poslanstvu Svetovne federacije znanstvenikov s sede\xc5\xbeem v \xc5\xbdenevi. Delo, 12. januar 2017. http://www.delo.si/znanje/znanost/kaj-sloveniji-prinadsa-15-let-sodelovanja-s-svetovnim-laboratorijem-ki-deluje-v-okviru-svetovne-federacije-znanstvenikov.html'